2014.6.21. Az Európai Unió Hivatalos Lapja L 182/9 A TANÁCS 378/2014/EU HATÁROZATA (2014. június 12.) a Franciaország tengeren túli megyéiben kivetett , octroi de mer" egyedi adóról szóló 2004/162/EK határozatnak annak időbeli hatálya tekintetében történő módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 349. cikkére, tekintettel az Európai Bizottság javaslatára, a jogalkotási aktus tervezete nemzeti parlamenteknek való megküldését követően, tekintettel az Európai Parlament véleményére, különleges jogalkotási eljárás keretében, mivel: (1) — A 2004/162/EK tanácsi határozat (") felhatalmazza Franciaországot arra, hogy az , octroi de mer" nevű egyedi adóval kapcsolatosan mentességeket és kedvezményeket alkalmazzon a Franciaország tengerentúli megyéiben helyben előállított, az említett határozat mellékletében felsorolt termékekre. A helyben előállított termékek és az egyéb termékek adóztatásában jelentkező különbség — terméktől függően — nem haladhatja meg a 10, a 20 vagy a 30 százalékpontot. E mentességek és kedvezmények olyan egyedi intézkedéseknek minősülnek, amelyek célja a legkülső régiók azon különleges, az Európai Unió működéséről szóló szerződés (EUMSZ) 349. cikkében felsorolt hátrányainak ellensúlyozása, amelyek hatására növekednek a helyi vállalatok termelési költségei, termékeik pedig kevésbé versenyképessé válnak a francia anyaországból, más tagállamokból vagy nem tagállamokból érkező, hasonló termékekkel szemben. Ezek az , octroi de mer" egyedi adó alól a helyi termelés számára biztosított mentességek és kedvezmények ezért hozzájárulnak a helyi termelés megteremtéséhez, fenntartásához vagy továb- bfejlesztéséhez. A 2004/162/EK határozat alapján a francia hatóságok 2014. július 1-jéig kaptak felhatalmazást e mentességek és kedvezmények alkalmazására. (2) — Franciaország álláspontja szerint a legkülső régiókat érintő hátrányok továbbra is fennállnak, ezért a jelenlegihez hasonló differenciált adóztatási rendszer 2014. július 1-jén túl, 2020. december 31-ig történő fenntartását kérte az Európai Bizottságtól. (3) — Mindamellett azon termékek jegyzékének vizsgálata, amelyek tekintetében Franciaország differenciált adózás alkal- mazását kérte, hosszadalmas munkát igényel, amely során minden egyes termék esetében következetesen ellen- őrizni kell a differenciált adózás indokoltságát és arányosságát annak biztosítása mellett, hogy ez a differenciált adózás ne veszélyeztethesse az uniós jogrend — így a belső piac és a közös politikák — integritását és koherenci- áját. (4) — E vizsgálatot a mai napig még nem sikerült befejezni, tekintettel az érintett termékek nagy számára, valamint a helyi termékeket hátrányba hozó termelési többletköltségek számszerűsítése és a termékek piacának szerkezete tekintetében összegyűjtendő információ mennyiségére. (5) — Ha 2014. július 1-jéig nem fogadnak el egy javaslatot, az joghézagot eredményezhetne, mivel 2014. július 1-jétől nem lehetne differenciált adózást alkalmazni a francia legkülső régiókban. (6) — Annak érdekében, hogy be lehessen fejezni azon termékek vizsgálatát, amelyek tekintetében Franciaország diffe- renciált adózás alkalmazását kéri, és azért, hogy a Bizottságnak kellő idő álljon rendelkezésére a kiegyensúlyozott, minden érintett érdekét figyelembe vevő javaslat kidolgozásához, szükség van a határidő hat hónappal való meghosszabbítására. (7) — A 2004/162/EK határozatot ezért ennek megfelelően módosítani kell, ELFOGADTA EZT A HATÁROZATOT: 1. cikk A 2004/162/EK határozat 1. cikkének (1) bekezdésében a , 2014. július 1." időpont helyébe , 2014. december 31." lép. () A Tanács 2004. február 10-i 2004/162/EK határozata a Franciaország tengeren túli megyéiben kivetett , octroi de mer" egyedi adóról és a 89/688/EGK határozat időbeli hatályának meghosszabbításáról (HL L 52., 2004.2.21., 64. 0.).